Aalborg Stiftstidende, 1840-06-11
I Kbhavnsposten, forer en Jndsender en, som det synes ikke ubegrundet, Klage over den Rundhaandethed, hvormed Fripladsene i det kgl. Theater uddeles og den Extension, disse have erholdt. Saaledes sees i Hofparkettet Adskillige, der hverken høre til Hoffet eller paa anden Maade kunne ansees for qvalificerede til at afbenytte denne Plads saasom Generalkrigscommissair Peter Saabye, Conferentsr. Bugge, Musikinspecteurerne ved Garden og Kongens Regiment, Betider Bruun o. fl. (Sidstnævnte skal, efter Sigende, have erholdt sin Fribillet fordi han skulde besørge Musikken til de Carousseller, der for flere Aar siden afholdtes af Kronprindsen og nogle Hofcavallerer.) Men forunderligst er Besættelsen af Fripladsen i 2det Parket, eller det egentlige Friparket, og de heterogene Elementer, hvoraf dettes Personale er sammensat. Her findes nemlig - hedder det - foruden Forfattere, Skuespillerne og nogle af Theatrets underordnede Embedsmænd) blandt Andet det forrige saakaldte Bülows Contoir, Cabinetssecretariatets Personale, Beridere, Hoffriseuren, Prinds=Gouverneurens Skri veer, Kammertjenere og Jægere &c. &c. Paa hvad Grund den største Deel af de nævnte Personer have fri Adgang til Theatret, have vi Vanskelighed ved at indsee, ligesom ogsaa nogle af dem, hvis de endelig skulde have fri Commedie, efter vor Formening snarere efter Rangforordningen maatte høre hjemme i Galleriet eller Parterret, end i Parkettet; herved vilde man idet mindste undgaae, at der ikke oftere passerede Sligt, som vi f. Ex. vare Vidne til ved Festforestillingen i Anledning af Kongens Sølvbryllup, at nemlig Kongens Jæger i Livree sad i Parkettet ved Siden af en Kammerjunker i Uniform. Vi vide ikke, om der hersker en saadan Lighed og Frihed i Tjenerskabets Omgang med Kammerjunkerne ved Hoffet; men saa meget er vist, at dette Syn maatte være stødende for dem, der kun bedømme Forholdene efter Statscalenderen." Blandt de øvrige Fribillet ter til særskilte Pladse, der uddeles, beklager Kbhvnsposten, sig især over, at den afgaaede Directeur, Statsraad Kirstein, foruden sin egen Billet i Hosparkettet, tillige hver Aften disponerer over 2 Billetter til Nummerpladsen, Hvorvidt Hr. Etatsr. Kirstein - siger den - ved sin Virksomhed som Directeur for Theatret eller Enkekassen har gjort sig fortjent til Theatrets evigvarende Erkjendtlighed, kunne vi ikke afgjøre, men det forekommer os i ethvert Tilfælde uanstændigt, at enhver Skuespiller ved sin private Aftenunderholdning nolens volens maa afstaae Hr. Etatsraaden de tre Billetter som en pligtskyldig Tribut. Endvidere besværer den sig over, at den nuværende Directeur, Justitsr. Molbech, lader ved Extra-Forestillingerne en Anden indtage sin Friplads, hvorimod han selv alligevel indfinder sig ved de staaende Nummerpladse, hvor han saaledes generer dem, der have betalt deres Plads, ved at optage Noget af det allerede knapt nok tilmaalte Rum. Slutteligen uddeles ogsaa i Parterret en Mængde Fripladse til underordnede Hofbetjente, blandt hvilke ogsaa Landgrevens Kok figurerer, og hvortil endnu komme Logerne i anden Etage for Cadetterne, Kammerpigerne &c. &c. og i Galleriet for samtlige høie Herskabers Tjenere og Lakater. Man vil maaskee mod disse bemærkninger indvende i saa slutter Kjøbenhavnspostens Jndsender, at de intetsteds have hjemme, eftersom Theatret er kongeligt, at Kongen følgelig har Ret til at give Fribilletter til hvem han vil, og at han aarlig betaler 50000 Rbd. til Theatret for de Billetter, han bruger. Herpaa ville vi kun svare, at, saalænge der ingen bestemt Civilliste existerer, saalænge er Kongens Penge Statens Penge, og de 50000 Rbd., hvoraf Halvdelen idet mindste maa kunne bespares, naar der foretages en fornuftig Reduction af Fribilletterne, udredes ikke af Kongens, men af Statens Kasse.